
PRAVILNIK REKREACIJSKE LIGE V NOGOMETU

2019 / 2020 

Rekreacijska nogometna liga (RNL) obsega 4 lige: 1. ligo, 2. ligo, 3. ligo in 4. travno ligo.

Splošne določbe:

   - število igralcev: 6 + 1 (v zapisnik 11)

- travna površina

Pogoj za sodelovanje je poravnana startnina, oziroma poravnane obveznosti klubov do Zavoda Novo mesto, sodniške organizacije in do drugih klubov. Ekipe s prijavo sprejmejo vse določbe tega pravilnika.
Prijavnino je potrebno poravnati do navedenega roka. Ime ekipe med sezono ni možno spreminjati.

V ligi nastopajo tekmovalci na lastno odgovornost  oz. na odgovornost staršev,  v kolikor so mladoletni.

Igralec lahko v eni sezoni (igralni) nastopa le za  klub za  katerega je registriran. Med jesenskim in pomladanskim delom ni prestopnega roka. Igralec je registriran za klub z vpisom v registracijski list (ime, priimek, osebna matična štev., naslov, podpis). V primeru navajanja lažnih podatkov za posameznega igralca, ki sicer ne bi imel pravice nastopanja, pa je lahko izključena celotna ekipa. Registracijski list je veljaven samo v originalu in brez popravkov (možen je tudi scan). Registracijski list velja samo za eno sezono in mora biti potrjen do tretjega kroga prvotnega razporeda jesenskega dela RNL.

Dodatne registracije igralcev so možne le do zadnjih štirih krogov  prvotnega razporeda v pomladanskem delu. V primeru, da ekipa sodeluje v zimski dvoranski ligi, so dodatne registracije možne do zadnjih štirih krogov.

V RNL lahko igrajo samo igralci, ki imajo stalno prebivališče v občini Novo mesto (Dol. Toplice, Mirna Peč, Šmarješke Toplice, Straža in Žužemberk)  in niso registrirani v nobeni od lig NZS. Izjeme so igralci (dogovor vodij ekip na sestanku 13.6.2007 oziroma 9.5.2013). Ekipe imajo možnost, da v sestavo ekipe uvrstijo do 3 (tri) igralce, ki sicer ne ustrezajo osnovnim razpisnim pogojem glede stalnega bivališča udeležencev rekreacijske lige v malem nogometu (»tujci«). Status teh igralcev se rešuje individualno z dopisom ob registracijskem listu.
Igralec, ki je v nastopil na tekmi v okviru tekmovanja NZS, v isti sezoni ne more nastopiti  v RNL. Če pa se za igralca RNL ugotovi, da je nastopil na tekmi v okviru tekmovanja NZS, se ga izključi iz RNL, ekipa izgubi tekmo z rezultatom 3:0 ter je kaznovana z negativno točko. V primeru drugega takšnega igralca se ekipo izključi iz tekmovanja RNL. Pravilo velja tudi za tuje nogometne zveze, ne velja pa za MNZ LJ.
V primeru, da ni plačana ustrezna prijavnina, naknadne registracije igralcev iz občin Dolenjske Toplice, Mirna Peč, Šmarješke Toplice, Straža in Žužemberk niso možne.

Mlajši igralci od 18 let, ki so registrirani v okviru NZS, pa lahko v ligi igrajo samo v primeru, da prinesejo pisno potrdilo  kluba, da se strinja z njegovim igranjem v RNL.  Ko igralec, ki je registriran v klubu, dopolni 18 let, nima več pravice nastopanja v RNL.  

Tekmovanje poteka dvokrožno (v jesenskem in pomladanskem delu.) Točkovanje: za zmago dobi ekipa 3 točke, za neodločen rezultat 1 točko za  poraz pa ne prejme nobene točke.

Vsaka ekipa je dolžna pred tekmo sodniku pokazati registracijski list, v nasprotnem primeru je tekma končana z rezultatom 0:3 za  nasprotno ekipo. V kolikor ekipa nima registracijskega lista, lahko  sodnik začne tekmo samo ob soglasju nasprotne ekipe. Ta pa kasneje  nima pravice pritožbe na nepravilno registrirane igralce. V primeru, da ekipa ne bo imela potrjenega reg. lista v 4. krogu tekmovanja, ji sledi kazenska točka (in tako v vsakem naslednjem krogu).
Klubi sami odgovarjajo za avtentičnost podpisov, igralcev in njihovih stalnih bivališč, ki imajo pravico igrati v RNL. Igralci se morajo podpisati lastnoročno. Posamezni igralec lahko v eni sezoni nastopa le za en klub. V primeru navajanja lažnih podatkov za posameznega igralca, ki sicer ne bi imel pravice nastopanja, pa je lahko izključena celotna ekipa.

Igralec se v primeru pritožbe nasprotne ekipe identificira z osebnim dokumentom (osebna izkaznica, potni list, vozniško dovoljenje,...).

Kazni  - rumeni  karton -5 min kazni, nato rdeči oz. lahko takoj rdeči karton (izključitev).

Časovne kazni: - rdeči karton pomeni za dotičnega igralca eno tekmo (naslednjo) neigranja.

4 tekme neigranja za rdeči karton zaradi težjega  prekrška (v igri ali verbalnega napada na sodnika).

6 mesecev prepovedi igranja zaradi napada na sodnika, igralca ali gledalca v rangu prerivanja kjer pride do udarjanja enega od navedenih (to pomeni 9 krogov neigranja ali toliko krogov kolikor traja en del sezone).

Prepoved igranja nogometa na tekmovanjih v organizaciji Zavoda Novo mesto za fizični napad na sodnika.

Kazni in sankcije so lahko časovno ali s številom tekem tudi drugače izrečene, odvisno od primera, ki ga rešijo komisar lige, vodja sodnikov ter predstavnik ekip.

Kazni so namenjene posameznikom in se v primeru ponovnega izgreda uporabi kazen višje stopnje.  

Za težo kazni je merodajno mnenje sodnikov na dotični tekmi.
Klubi se kaznujejo :

   - izostanek s tekme - prvič dve sodniški taksi;
                     
      - drugič štiri sodniške takse;
                  
      - tretjič izključitev iz lige.
Denarno kazen je potrebno v predpisanem roku poravnati na Zavodu Novo mesto, sicer se ekipi ne dovoli sodelovati na naslednji tekmi. Ravno tako se dodeli: -1 točko za prvi izostanek oziroma -2 točki za drugi izostanek. 

Prekinitev tekme zaradi izgreda posameznika iz ekipe ali njihovega navijača (0:3 za nasprotnika in odvzem     točke, v kolikor pa je za to kriva celotna ekipa, oz. več članov (3) pa še z -3 točkami).

V kolikor ekipa napade sodnika ali ga ne pomaga zaščititi pred svojimi navijači (ali posamezniki iz ekipe) sledi izključitev  iz lige.

V primeru, da ekipa zapusti igrišče, se jo kaznuje z odvzemom točke in denarno kaznijo.

V primeru izključitve igralca oziroma reševanja konfliktnih situacij je vodja ekipe dolžan dati zahtevane  podatke sodniku, sicer je njegova ekipa suspendirana.

V ligi ne more sodelovati ekipa (1 sezono), ki je bila prejšnjo sezono izključena. Prav tako igralci te ekipe naslednjo sezono ne smejo nastopiti v ORNL.

Komisar lige je dolžan odgovarjati le na pritožbe, podane v skladu s pravilnikom ORNL.

Domačini po razporedu, ki ga naredi komisar lige, pripravijo igrišče in zagotove obvezno najmanj dve žogi. Organizator posameznega kroga tekmovanja si lahko na Zavodu Novo mesto izposodi dve žogi ter markirne drese.

V primeru, ko zelo slabe vremenske razmere ne dopuščajo izvedbo tekmovanja, se to odpove na dan tekmovanja in ne prej. Organizator poskrbi za obveščanje.

Igrišče mora biti pravočasno pravilno pripravljeno. Posebej je pomembno, da so pravilno začrtane mere kazenskega prostora (priložena skica). Nepripravljeno igrišče oziroma neustrezna organizacija -1 točka. V primeru, da ekipa ne pripravi igrišča oziroma ne organizira tekmovanja (posameznega kroga), se jo kaznuje z negativno točko in denarno kaznijo (štiri sodniške takse). V primeru naslednjega izostanka s tekme oziroma ne organizacije tekmovanja se ekipa izključi iz lige.   

Organizator mora biti prisoten na vseh tekmah turnirja in mora zagotoviti za vse tekme enake pogoje (to velja zlasti pri začrtovanju igrišča). 

Vsaka ekipa je dolžna plačati sodniški honorar. Če se na igrišču pojavi samo ena ekipa, je ta sodniku dolžna plačati svoj del honorarja, vendar ima pravico do povračila ob koncu prvega dela ali na koncu lige na Zavodu Novo mesto (pisni zahtevek mora vsebovati datum ne odigrane tekme in ime sodnika). 
Ekipe morajo pravočasno prihajati na tekme. Po 5 minutnem čakanju lahko sodnik konča tekmo z rezultatom 0:3 za ekipo, ki je na igrišču.

Ekipe tekem s svojim dogovorom ne morejo prestavljati. Tekmo je mogoče prestaviti zaradi višje sile ob štirinajst dnevnem predhodnem obvestilu Zavoda Novo mesto. Prestavljena tekma mora biti odigrana v dogovorjenem času, oziroma ne v zaključni fazi tekmovanja – najkasneje do dveh krogov pred koncem posamezne lige. V nasprotnem primeru sledi minus točka obema ekipama.

V primeru, da organizator zamenja mesto odigravanja tekem, mora to sporočiti najmanj 21 dni pred dnevom, ko je domačin, na Zavod Novo mesto, v nasprotnem primeru mora sam obvestiti vse ekipe, vodjo sodnikov in komisarja lige o morebitni spremembi.

V primeru  pisne pritožbe mora ekipa položiti kavcijo 20 €. Če se pritožbo reši za njo pozitivno, se ji kavcijo vrne, v  nasprotnem primeru pa ne. Pritožba se obravnava (komisar lige, vodja sodnikov ter   predstavnik ekip) le v primeru pologa kavcije, drugače ne. Pisna pritožba mora biti vložena v roku šestih dni, drugače se je  ne obravnava.

Iz prve travne lige izpadeta dve ekipi. Prvo in drugo uvrščena ekipa druge lige se uvrstita v 1. ligo, iz druge lige izpadeta dve ekipi. Prvo in drugo uvrščena ekipa tretje lige se uvrstita v drugo ligo. Iz tretje lige izpadeta dve ekipi, v tretjo ligo pa se uvrstita prvo uvrščeni ekipi četrte lige.
V primeru, da se v naslednji sezoni prijavi bistveno drugačno število ekip, se upošteva končna lestvica ORNL, prosto mesto v višji ligi zavzame najvišje uvrščena ekipa nižje lige, v primeru zmanjšanja števila ekip v posameznih ligah pa se v nižjo uvrstijo  najslabše uvrščene ekipe.

Menjave igralcev so možne samo takrat, ko ima ekipa žogo v posesti, oziroma ko sodnik oceni, da z menjavo ne prekinja akcije nasprotnega moštva.

Igralci morajo na tekmi obvezno nastopiti v predpisani enotni opremi za tekme (ščitniki ter nogometne nogavice so prav tako sestavni del).

Razen pravil, ki so navedene v tem pravilniku, veljajo pravila NZS s specifikacijo za tekmovanje RNL. 

Novo mesto, 20.8.2019
P.s.: Pravilnik RNL potrjuje in sprejema Svet Zavoda Novo mesto.

Vse želje po morebitnih spremembah pošljite pisno na:

Zavod Novo mesto, Novi trg 5, 8000 Novo mesto.

